**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

Λευκάδα 11-10-2024

**Δελτίο Τύπου**

Την παραίτησή του από τη θέση του Γενικού Γραμματέα του Δήμου Λευκάδας υπέβαλε **ο κ. Σταύρος Γεωργάκης,** με επιστολή του προς τον Δήμαρχο Λευκάδας **κ. Ξενοφώντα Βεργίνη** με την οποία τον ευχαριστεί θερμά για την ανάθεση της σημαντικότατης θέσης του Γενικού Γραμματέα του Δήμου.

Στην επιστολή του ο κ. Γεωργάκης μεταξύ άλλων αναφέρει :«… *Το χρονικό διάστημα που συνεργαστήκαμε έχω μόνο θετικά να καταγράψω. Υπό την ηγεσία σου έμαθα πως χειρίζονται σοβαρά θέματα Διοίκησης. Ως Ακαδημαϊκός με δίδαξες. Ως Δήμαρχος έχεις όραμα και δίνεις το παράδειγμα. Δυστυχώς* υποχρεώσεις αυστηρά *επαγγελματικές στην Αθήνα , με αναγκάζουν να υποβάλλω την παραίτησή μου. Πάντα θα είμαι στη διάθεση σου για να βοηθήσω ».*

Για την παραίτηση του κ. Γενικού ο Δήμαρχος Λευκάδας κ. Ξενοφών Βεργίνης δήλωσε:« *Ο φίλος Σταύρος Γεωργάκης, αποχωρεί από το Δήμο Λευκάδας, για επαγγελματικούς λόγους, που τον υποχρεώνουν να διαμένει στην Αθήνα. Θέλω να τονίσω ότι είναι ένας εξαίρετος συνεργάτης και αληθινός φίλος. Συνεργαστήκαμε άψογα όλο αυτό το διάστημα που προσέφερε τις υπηρεσίες στο Δήμο μας. Τον ευχαριστώ από καρδιάς για την προσφορά του και παραμένουμε συνεργάτες» .*

*Από τον Δήμο Λευκάδας*